b'\n_START_ARTICLE_\nZunajoson\xc4\x8dni planet\n_START_SECTION_\nZanimive spletne strani v zvezi s planetnimi sestavi\n_START_PARAGRAPH_\nWinStarGen _NEWLINE_Ta stran predstavlja interaktivno ustvarjanje planetnih sestavov, ima pa pomankljivost, da je vsaka razporeditev svetov naklju\xc4\x8dna, zato je priporo\xc4\x8deno, da se pridobljeni rezultati shranijo in kasneje podrobneje pregledajo. Uporabni\xc5\xa1ki jezik je angle\xc5\xa1ki. \xc5\xbdal se modeli superzemelj ne ujemajo z opazovanimi rezultati, saj imajo najmasivnej\xc5\xa1e superzemlje maso le pribli\xc5\xbeno 3 Zemlje, \xc4\x8deprav iz podatkov, dobljenih na podlagi primerov izvenson\xc4\x8dnih planetov vemo, da se ravno pri tej masi podatki strmo pove\xc4\x8dajo in dose\xc5\xbeejo tudi 15 Zemljinih mas. Najmasivnej\xc5\xa1i modeli plinastih orjakov pa so relativno dobro usklajeni, saj je pokrito podro\xc4\x8dje do pribli\xc5\xbeno 8 Jupitrovih mas. Sedanji rekord tovrstnih odkritih planetov pa zna\xc5\xa1a 25 Jupitrov. Program lahko ustvarja planetne sestave okrog zvezd z maso med 0,65 mas Sonca pa vse do 1,5 mase Sonca. V ta masni razpon spadajo torej samo zvezde, ki so Soncu bolj ali manj podobne._NEWLINE_Generator zvezdnih sistemov _NEWLINE_To je druga mo\xc5\xbenost prej omenjeni povezavi. Na za\xc4\x8detku se vpi\xc5\xa1e poljubna \xc5\xa1tevilka, ki ponazarja vrsto sistema. Lahko se sistemu doda tudi dodatna zvezda, ali pa tudi ne. Slabost - za pridobivanje dolo\xc4\x8denih podatkov, ki jih i\xc5\xa1\xc4\x8dete, morate poznati naklju\xc4\x8dno generirano \xc5\xa1tevilko sistema. Ima pa zelo lepo izdelane modele Zemlji podobnih svetov, sistemi pa vsebujejo tudi \xc2\xbbrjave pritlikavke\xc2\xab\xc2\xa0in \xc2\xbbvro\xc4\x8de Jupitre\xc2\xab. Druge podatke se da posredno izra\xc4\x8dunati z uporabo Keplerjevih zakonov. Podatki so dokaj preverjeni, a se jih ne da primerjati s podatki o zvezdah, ki jih na primer ponuja Celestia - 3D planetarij. Zelo dobro so podprti tudi modeli kemi\xc4\x8dne sestave superzemelj, kot tudi drugih planetov, ki se jih po masi da primerjati z Zemljo, vendar so enako masivni ali pa bistveno manj._NEWLINE_Zanimivo je tudi to, da se da s spreminjanjem pokritosti planeta z vodo in ledom poustvariti ugodne pogoje za inteligentne oblike \xc5\xbeivljenja. Spremljamo lahko tudi druge podatke, kot so npr. o stopnji civilizacije, njeni tehnolo\xc5\xa1ki stopnji in obliki oblasti ter o populaciji. _NEWLINE_Celestia moderni 3D planetarij _NEWLINE_Celestia je izredno pomemben program, saj podpira modele novo odkritih svetov in planetnih sestavov. Izredno dobro izhodi\xc5\xa1\xc4\x8de za poglabljanje astronomskih znanj. Tu je mogo\xc4\x8de najti cel nabor \xc2\xbbizobra\xc5\xbeevalnih dejavnosti\xc2\xab, vendar pa je potrebno prej nalo\xc5\xbeiti Celestia 151 ED (razli\xc4\x8dica za izobra\xc5\xbeevalne namene) ter paket Osnova \xc2\xbbBase\xc2\xab. Pred nedavnim je iz\xc5\xa1la razli\xc4\x8dica programa imenovana Celestia 161._NEWLINE_Znotraj portala Motherload lahko najdete tudi System Maker, s katerim lahko dopolnite in poustvarite tudi lastne planetne sestave. Zelo dobro so podprti tudi modeli planetarnih povr\xc5\xa1inskih tvorb. _NEWLINE_Enciklopedija zunajoson\xc4\x8dnih planetov _NEWLINE_Tu je mogo\xc4\x8de slediti vsem novostim s tega pestrega podro\xc4\x8dja. Podatki se nenehno posodabljajo. Izredno podrobni opisi svetov in zvezd gostiteljic. Tu je mogo\xc4\x8de najti tudi interaktivni katalog, kot tudi grafi\xc4\x8dne ponazoritve med posameznimi podatki.'